Isaia 58 | Baebele ya mo Internet | Thanolo ya Lefatshe le Lesha
58 “Tlhaeletsa ka lentswe la gago lotlhe; o se ka wa ithiba.+ Tsholetsa lentswe la gago fela jaaka lonaka, mme o bolelele batho ba me go tlhanoga+ ga bone, le ba ntlo ya ga Jakobe maleo a bone. 2 Mme ke nna yo ba neng ba nna ba mo senka letsatsi le letsatsi, mme ba ne ba bontsha go itumedisiwa+ ke kitso ya ditsela tsa me, jaaka setšhaba se se neng se tsweledisa tshiamo e bile se sa tlogela tshiamiso ya Modimo wa bone,+ ka gonne ba ne ba nna ba nkopa dikatlholo tse di siameng, ba atamela Modimo yo o neng a ba itumedisa,+ 3 “‘Re ne re itima dijo ka lebaka lefe mme lo sa bone,+ re bogisa moya+ wa rona mme lo sa lemoge?’+ “Eleruri lo ne lo itumela mo letsatsing la go itima dijo ga lona, fa go ne go na le batho ba lona botlhe ba ba dirang ka natla ba lo neng lo nna lo ba gatelela go dira.+ 4 Eleruri lo ne lo itima dijo+ ka ntlha ya go omana le go lwa, le ka ntlha ya go itaya ka lebole la boikepo.+ A ga lo a ka lwa tswelela lo itima dijo jaaka mo motlheng wa go utlwatsa lentswe la lona kwa bogodimong? 5 A go itima dijo mo ke go tlhophang go tshwanetse ga nna jaana, jaaka letsatsi la gore motho wa mo lefatsheng a bogise moya wa gagwe?+ Gore a ikobe tlhogo fela jaaka mokhasi, le gore a phutholole letsela la kgetsi le melora go nna sekanamelo+ sa gagwe? A ke sone se lo se bitsang go itima dijo le letsatsi le le amogelesegang mo go Jehofa?+ 6 “A mo ga se gone go itima dijo mo ke go tlhophang? Go bofolola mehiri ya boikepo,+ go bofolola dibofo tsa mopako wa jokwe,+ le go lesa ba ba gateletsweng go tsamaya ba gololesegile,+ le gore lo kgaoganye mopako wa jokwe mongwe le mongwe sebedi?+ 7 A ga se go kgaoganyetsa yo o tshwerweng ke tlala+ senkgwe sa gago, le gore o tlise ba ba bogisiwang, ba ba se nang magae mo ntlong ya gago?+ Gore, fa o ka bona mongwe a sa ikatega, o mmipe,+ le gore o se ka wa iphitlhela nama ya gago?+ 8 “Foo lesedi la gago le ne le tla tlhaba fela jaaka bosa;+ le go fola go ne go tla go tlela ka bofefo.+ Mme tshiamo ya gago e ne e tla tsamaya fa pele ga gago;+ kgalalelo ya ga Jehofa e ne e tla nna setlhopha sa gago sa masole a a sireletsang kafa morago.+ 9 Foo o ne o tla bitsa, mme Jehofa o ne a tla araba; o ne o tla goa o kopa thuso,+ mme o ne a tla re, ‘Ke fano!’ “Fa o ka tlosa jokwe+ mo gare ga gago, go supa ka monwana+ le go bua se se utlwisang botlhoko;+ 10 mme wa naya yo o tshwerweng ke tlala keletso ya moya wa gago,+ mme wa kgotsofatsa moya o o bogisiwang, le lesedi la gago le tla phatsima mo lefifing, le letobo la gago le tla nna jaaka sethoboloko.+ 11 Mme ruri Jehofa o tla go etelela pele+ ka metlha+ a bo a kgotsofatsa moya wa gago le mo lefatsheng le le sheleng,+ mme o tla nonotsha marapo a gago;+ mme o tla nna jaaka tshingwana e e nang le metsi a mantsi,+ le jaaka motswedi wa metsi, o metsi a one a sa akeng. 12 Mme ka ntlha ya gago batho ba tla aga mafelo a a swafetseng ka nako e telele;+ o tla tsosa le metheo ya dikokomana+ tse di tswelelang pele. Mme o tla bidiwa mmaakanyi wa phatlha,+ motsosolosi wa ditsela tse go ka nniwang fa go tsone. 13 “Fa e le gore ka ntlha ya sabata o tla busetsa lonao lwa gago morago malebana le go dira dilo tse di go itumedisang mo letsatsing la me le le boitshepo,+ mme wa bitsa sabata boitumelo jo bogolo, letsatsi le le boitshepo la ga Jehofa, le le galalediwang,+ mme wa le galaletsa go na le gore o dire kafa ditseleng tsa gago, go na le go bona se se go itumedisang le go bua lefoko; 14 foo o tla itumela thata mo go Jehofa,+ mme ke tla dira gore o palame mo mafelong a a kwa godimo a lefatshe;+ mme ke tla dira gore o je mo go se se ruilweng boswa sa ga Jakobe rragomogologolwane,+ gonne molomo wa ga Jehofa o go buile.”+